Here is a page extracted from Wikipedia that may contain CSS, HTML, and a lot of unformatted text.

Title: Montluçon
Content: Montluçon ye una comuna occitana, en o departamento francés d'Alier y rechión d'Auvernia-Roine-Alpes.

Tien una superficie de 20,67 km², una población de 41.362 habitants en 1999 y una densidat de población de 350 hab/km².

Historia 
Anque en l'actual ubicación de Montluçon bi heba una fortaleza romana, a primera vegata que apareixe nombrata la localidat ye en o sieglo XI, con o nombre en latín de Monte Lucii.

Estió Guillén, fillo d'Archambaud IV de Borbón qui construyó lo suyo castiello, reconstruyito en o sieglo XIV, chunto con as murallas d'a localidat, por Loís II, duque de Borbón.

En 1529, dimpués d'a incorporación a la Corona d'as posesions d'o contestable de Borbón, Montluçon s'encorporó tamién a la Corona.

En a Segunda Guerra Mundial, a Wehrmacht ocupó a ciudat, por a suya fabrica de caucho sintetico. Por ixó estió bombardiada por os Aliatos a nueit d'o 15-16 de setiembre. Morioron 36 habitants d'a ciudat.

Demografía

Vinclos externos 

 Pachina web municipal.
 Museu d'as Musicas Populars (en o castiello).
 Sociedat d'Historia y Arqueolochía de Montluçon, en o Castiello de Bien-Assis.
 Información de Montluçon en a pachina web d'o Institut Géographique National.

Referencias 

Localidaz d'Alier